སད་སང་སྨྱུང་གནས་པའི་ཞབས་བརྟན་གསོལ་འདེབས་
དགེ་མཚན་རབ་རྒྱས་ཞེས་བྱ་བ་བཞུགས་སོ། །
བརྟན་གཡོའི་དགེ་ལེགས་མ་ལུས་འབྱུང་བའི་གནས། །
བསླུ་མེད་དཀོན་མཆོག་རིན་ཆེན་རྣམ་གསུམ་དང་། །
རྒྱལ་ཀུན་འཕྲིན་ལས་རང་གཟུགས་ཏཱ་རེ་མས། །
ཕུན་ཚོགས་བཀྲ་ཤིས་དགེ་མཚན་རྒྱས་པར་མཛོད། །
སྙིང་རྗེའི་རང་གཟུགས་ཕྱག་ན་པད་མོ་ཡིས། །
རིན་ཆེན་རྒྱན་དོར་ངུར་སྨྲིག་གོས་གསོལ་ནས། །
སྙིགས་དུས་བསྟན་དང་འགྲོ་བའི་དཔལ་ཡོན་དུ། །
སྣ་ཚོགས་སྤྲུལ་བའི་རོལ་བ་བསམ་ལས་འདས། །
སྐལ་བཟང་གདུལ་བྱའི་བསོད་ནམས་ཤར་རིའི་རྩེར། །
ཉེར་འཕགས་འཇིགས་མེད་མཁྱེན་བརྩེའི་དཀྱིལ་འཁོར་རྫོགས། །
ཕན་བདེའི་འོད་སྟོང་འགྱེད་པའི་དཔལ་ཡོན་ཅན། །
བསྟན་པའི་རྒྱལ་མཚན་འཛིན་ལ་གསོལ་བ་འདེབས། །
རྣམ་དག་བསླབ་གསུམ་རྩ་བ་རབ་ཏུ་བརྟན། །
འཆད་རྩོད་རྩོམ་པའི་ཡལ་འདབ་ཕྱོགས་བཅུར་རྒྱས། །
འཁོར་གསུམ་འཕྲིན་ལས་འབྲས་བུས་འགྲོ་རྣམས་ཚིམ། །
སྐྱེས་མཆོག་དཔག་བསམ་དབང་བོར་རྟག་བརྟན་མཛོད། །
40

ཞབས་བརྟན་ག་སོལ་འདེབས་དང་སྤྲུལ་སྐུ་མྱུར་འབྱོན་གྱི་སྐོར།
སྤྱན་རས་གཟིགས་དབང་ཕྱག་ན་པད་མོ་ཡི། །
1
རྨད་བྱུང་ཐུགས་བསྐྱེད་སྨོན་ལམ་བདེན་པའི་མཐུ། །
དད་ལྡན་འགྲོ་བའི་བསོད་ནམས་དང་བསྡེབས་ནས། །
མགོན་ཁྱོ ང་སྐུ་ཚེ་བསྐལ་བརྒྱར་བརྟན་གྱུར་ཅིག །
སྐལ་བཟང་བློ་གསལ་བྱེ་བ་རོལ་བའི་མཚོ། །
འབྲས་སྤུངས་ཐོས་བསམ་རྣམ་པར་རྒྱལ་བའི་གླིང་།
།
འཇིགས་མེད་སྙིང་སྟོབས་བརྟན་པོ་ལྷུར་བཞེས་ནས།
།
བསྟན་པའི་རྒྱལ་མཚན་སྒྲེང་བའི་མགོན་མཛོད་ཅིག །
མདོར་ན་བསླུ་མེད་མཆོག་གསུམ་ཐུགས་རྗེ་དང་། །
མྱུར་མཛད་མགོན་སོགས་སྲུང་མའི་མཐུ་སྟོབས་ཀྱིས། །
བླ་མའི་ཞབས་བརྟན་དགེ་འདུན་ཆོས་སྤྱོད་འཕེལ། །
ཡུལ་ཁམས་བདེ་སྐྱིད་དཔལ་ལ་སྤྱོད་གྱུར་ཅིག །
རྗེ་བཙུན་བླ་མ་སྐུ་ཚེ་རབ་བརྟན་ཅིང་། །
རྣམ་དཀར་འཕྲིན་ལས་ཕྱོགས་བཅུར་རྒྱས་པ་དང་། །
བློ་བཟང་བསྟན་པའི་སྒྲོན་མེས་ས་གསུམ་གྱི། །
འགྲོ་བའི་མུན་སེལ་རྟག་ཏུ་གནས་གྱུར་ཅིག །
ཅེས་འཇམ་མགོན་བསྟན་པའི་མཛེས་རྒྱན་སང་སང་སྨྱུང་གནས་པ་རིན་པོ་ཆེའི་སྐུ་འཕྲེང་བཞི་བ་རྗེ་བཙུན་
སྐལ་བཟང་འཇིགས་མེད་བསྟན་པའི་རྒྱལ་མཚན་དཔལ་བཟང་བོའི་ཞབས་བརྟན་གསོལ་འདེབས་དགེ་མཚན་
ར བ་རྒྱས་ཞེས་བྱ་བ་འདི་ནི་མཆོག་སྤྲུལ་དམ་པའི་ཞབས་སྡོད་པ་རྣམས་དང་། བྱམས་མེ་འབྲས་སྤུངས་དགོན་གྱི་
ལས་འཛིན་པ་སོགས་ནས་བསྐུལ་མ་བྱུང་བ་ལྟར་༧ཤཱཀྱའི་དགེ་སྦྱོང་གུང་ཐང་བསྟན་པའི་དབང་ཕྱུག་ཏུ་འབོད་
པས་སྨོན་པའི་མཚམས་སྦྱོར་བཅས་སྦྱར་བ་དགེའོ། །
+
41

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།